Aristofilos z Korintu

Aristofilos (Aristofilos) bol grécky sochár v 3. storočí pred Kr.Lucia Guerrini: Enciclopedia dell’Arte Antica, Classica e Orientale, Roma 1959, Treccani, Aristophilos 

Sochár Aristofilos, syn Eusthena z Korintu, tvoril v 2. polovici 3. storočia pred Kr. Jeho menom je signovaný mramorový podstavec zo sochy objavený na ostrove Délos Nápis na podstavci hlása, že bol základňou sochy Télemnésta, ktorú jeho otec Sóteles zasvätil bohom:
Σωτέλης Τηλεμνήστουτὸν υἱὸν Τηλέμνηστοντοῖς θεοῖς.Ἀριστόφιλος Εὐσθένου Κορίνθιος ἐπόησεν. preklad: Sóteles syn Télemnéstasvojmu synovi Télemnéstovibohom (zasvätil)Aristofilos syn Eusthena z Korintu zhotovil
- text v starogréčtineInscriptiones Graecae, IG XI,4 1173 

Nápis je podľa typu písma datovaný do 3. stor. pred Kr.

Tento podstavec je súčasťou základne rodinného pomníka v podobe exedry (vyvýšeného priestoru pravouhlého pôdorysu), ktorý sa nachádza južne od propylaje (rovnako ako u iných významných posvätných okrskov i Délos mal rôznorodý komplex budov vrátane vstupnej brány - propylajeDelos - ancient history encyclopedia ) neďaleko ruín svätyne boha Apolóna. Podľa nápisov na podstavcoch tam pôvodne stáli tri bronzové sochy. Na ľavej strane stála socha Sótelovho syna Télemnésta, v strede Sótelova manželka Xenainó,Inscriptiones Graecae, IG XI,4 1174  obe tieto sochy venoval (zasvätil) Sóteles, a vpravo socha Sótela samého, ktorú venovala komunita ostrova Délos. Bol to teda akýsi hybridný verejno-súkromný pomník. Je možné, že Sóteles, ktorý bol v rokoch 217 – 211 pred Kr. archontom a predsedom zhromaždenia, využil príležitosť a dal postaviť tento pomník, ktorý aj sám zaplatil. 

 Referencie a bibliografia 


Kategória:Sochári starovekého Grécka